סעיף 8(ג) לחוק הגנת הפרטיות קבע כי יש לרשום מאגר מידע שבו נתקיימו אחד מהתנאים הבאים:(1) מספר האנשים שמידע עליהם נמצא במאגר עולה על 10,000 ;(2) יש במאגר מידע רגיש ;(3) המאגר כולל מידע על אנשים והמידע לא נמסר על ידיהם, מטעמם או בהסכמתם למאגר זה ;(4) המאגר הוא של גוף ציבורי ;(5) המאגר משמש לשירותי דיוור ישיר.אם במאגר המידע שברשותך מתקיימים אחד מהתנאים לעיל, עלייך לדאוג לרשמו. בחינת התנאים הללו תלויה במידה רבה בשימוש שהנך עושה בפרטיהם של לקוחותיך. למשל, אם  הנתונים כוללים רק שמות ופרטי התקשרות, לא מדובר ב"מידע רגיש" כהגדרתו בחוק. אך אם הנך מעביר את הפרטים הללו לגורם חיצוני למטרות שיווקיות, המאגר הופך לכזה  המשמש לשירותי דיוור ישיר ועלייך לרשמו. מכאן, שהצורך ברישום המאגר (בהנחה שבהיותך חברה קטנה רשומים פחות מ- 10,000 פרטים) תלוי בעיקר בסוג המידע השמור ובשימושים שהנך עושה במידע שנשמר.